इचातु में विस्फोटक मैगजीन निर्माण का किया विरोध
इचातुमौजा के खाता संख्या 157 प्लाॅट 1264 में प्रस्तावित विस्फोटक मैगजीन निर्माण का इचातु पंचायत के सभी तीन राजस्व ग्रामों के सैकड़ों लोगों ने कड़ा विरोध जताया है। इस को लेकर ग्रामीणों द्वारा उपयुक्त को पत्र प्रेषित कर मैगजीन निर्माण के लिए अनापत्ति प्रमाण पत्र देने की अपील भी की गई है।
पत्र में पंचायत के उपमुखिया निर्मल बेदिया सहित समाज सेवी जनार्दन मानकी, परमेश्वर राम पटेल, ग्रामीण नरेश महतो, नेवालाल महतो, भीम दिवान, सुदलनाथ महतो, दुबराज मुण्डा, राजेन्द्र महतो, कजरु चौधरी, संदीप कुमार सहित करीब 450 लोगों ने कहा है कि मेसर्स साईं इन्टरप्राईजेज के लिए जिस स्थान पर विस्फोटक मैगजीन का निर्माण प्रस्तावित है वह इचातु की घनी आबादी के काफी नजदीक है। आवेदन में कहा गया है कि इचातु, जामसिंघ चटाक ग्राम कृषि पर निर्भर गांव हैं। इस के निर्माण से पूरा क्षेत्र प्रदूषित हो जाएगा।
जिस के कारण कृषि कार्य पर भी इस का प्रतिकूल प्रभाव पड़ेगा। यही नहीं प्रस्तावित भूखण्ड जंगल के किनारे होने के साथ-साथ यह इलाका उग्रवाद प्रभावित भी है। उपायुक्त से अपील की गई है कि इस मैगजीन का निर्माण हरहाल में रोकें अन्यथा ग्रामीण आंदोलन को बाध्य होंगे।
hin_Deva hin_Deva hin_Deva hin_Deva